  Майя Бывальцева Следж-хоккеен шудонъя В. Н. Кузенцов нимо «Удмуртия» клубысь Дмитрий Галкин но Владимир Рычков Россилэн сборноеныз дуннелэн чемпионатаз бронза медальёс утӥзы. Со сярысь элькунысь Спортъя дасяськонъя центрлэн «ВКонтактае» мерлыко вотэсысь бамаз ивортӥзы. Россилэн сборноез ӵошатсконлэн полуфиналаз Канадалэн командаезлы 1:2 лыдын келяз но бронза медаль понна Уйпал Кореялэн сборноеныз ваче вуиз. Асьме спортсменъёс 7:0 лыдын вормизы но чемпионатын куинетӥ инты басьтӥзы (одӥгзэ шайбаез Владимир Рычков пыртӥз). Россиысь следж-хоккеистъёс 2022-тӥ арын XIII Паралимпи тол шудонъёсы пыриськыны квота утӥзы Дуннелэн чемпионэз США-лэн командаез луиз, со канадецъёсты 5:1 лыдын вормиз. Ватсалом, группаын пумиськонъёсын Россилэн сборноез вань шудонъёсаз вормиз. Кунлэн командаяз озьы ик «Удмуртия» клубын кыдам но али Москва улосвыл понна шудӥсь Евгений Петров, Иван Кузнецов но Андрей Касаткин пыриськизы. Ӵошатсконъёс Чехиысь Остраваын 19-27 инвожое ортчизы. Тегъёс: Спорт Следж-хоккей Удмуртия Россия  